HD 209458

Den HD 209458, bekannt och ënner senger Verännerleche Stär-Bezeechnung V376 Pegasi, ass e Stär mat der visueller Magnitude vun 8 mag am Stärebild Pegasus. De Stär ass wéi eis Sonn, en huet d'Spektralklass G0 V an ass vun eiser Sonn ronn 160 Liichtjoer ewech. 1999 hunn zwéin Teams onofhängeg vuneneen d'Existenz vun engem Begleeder mat der Bezeechnung HD 209458 b entdeckt.

 Stärendaten 
D'Mass vum Stär ass ongeféier 110 % vun der Sonnemass, de Radius ass ongeféier 1,1-fach méi grouss wéi eis Sonn. D'Uewerflächentemperatur vu 6000 Kelvin produzéiert eng 1,6-fach méi hell Liichtkraaft wéi déi vun der Sonn. Den Alter vum Stär gëtt op 4 bis 7 Milliarde Joer geschat, d'Rotatioun ëm déi eegen Achs dauert 14,4 Deeg.

 Date vum Begleeder 
Haaptartikel: HD 209458 b

De Planéit mat der Bezeechnung HD 209458 b steet am Bléckpunkt vun der Fuerschung, well bei éischten Ënnersich staark Unzeeche fir Waasserdamp fonnt goufen. D'Mass vum Planéit ass 69 % vun der Jupitermass. Mat engem Bunnradius vun 0,045 AE ëmleeft hie säin Zentralstär 8-mol méi no wéi de Merkur eis Sonn. En Ëmlaf dauert nëmmen dräi an en hallwen Dag.

 Kuckt och 

Kategorie:Verännerlech Stären
Kategorie:Stäre mat Exoplanéiten
Kategorie:Stärebild Pegasus